Document ID: 31997F0827

Reference:
EUR-Lex - 31997F0827 - HU
Fontos jogi nyilatkozat
|
31997F0827
Hivatalos Lap L 344 , 15/12/1997 o. 0007 - 0009
Együttes fellépés(1997. december 5.),amelyet a Tanács az Európai Unióról szóló szerződés K.3. cikke alapján fogadott el a szervezett bűnözés elleni nemzetközi kötelezettségvállalások nemzeti szintű alkalmazásának és végrehajtásának értékelésére szolgáló mechanizmus létrehozásáról(97/827/IB)AZ EURÓPAI UNIÓ TANÁCSA,tekintettel az Európai Unióról szóló szerződésre és különösen annak K.3. cikke (2) bekezdésének b) pontjára,tekintettel a Szervezett Bűnözés Elleni Magas Szintű Csoport jelentésére, amelyet az Európai Unió Tanácsa 1997. június 16–17-i amszterdami ülésén fogadott el, és különösen a cselekvési terv 15. ajánlására,tekintettel a Tanácsnak az említett jelentésről szóló következtetéseire,tekintettel a Pénzmosás Elleni Nemzetközi Pénzügyi Munkacsoport tapasztalataira,tekintettel a szervezett bűnözés elleni fokozott küzdelemre irányuló terv végrehajtásával összefüggésben a Tanács Főtitkárságához kirendelt nemzeti szakértőkre alkalmazandó szabályokról szóló, 1997. június 26-i tanácsi határozatra,mivel javítani szükséges az Unió keretein belül elfogadott jogi aktusok és a más keretekben elfogadott okmányok nemzeti szintű alkalmazását, különös tekintettel a szervezett bűnözés elleni küzdelemre;mivel a végrehajtás elsősorban az egyes tagállamok feladata, és mivel a tagállamok az Unión belüli egyeztetésük keretében ösztönzik egymást a nemzetközi szinten elfogadott együttműködési okmányok alkalmazásának javítására;mivel kívánatos továbbá egy olyan mechanizmus létrehozása, amely a tagállamok számára egyeztetésük kiterjesztéseként lehetővé teszi a szervezett bűnözés elleni együttműködési okmányok nemzeti szintű alkalmazásának az egyenlőség és a kölcsönös bizalom elvén alapuló értékelését;az EU-Szerződés K.6. cikkének megfelelően az elnökség által folytatott konzultációt követően az Európai Parlament álláspontjának [1] megvizsgálása után,ELFOGADTA EZT AZ EGYÜTTES FELLÉPÉST:1. cikkCélkitűzés(1) A Közösség hatáskörének sérelme nélkül meg kell teremteni a büntetőügyek terén az uniós és más nemzetközi jogi aktusok és eszközök nemzeti szintű alkalmazásának és végrehajtásának, az abból eredő nemzeti jogszabályoknak és gyakorlatnak, valamint a tagállamok szervezett bűnözés elleni nemzetközi együttműködésének kölcsönös értékelésére szolgáló mechanizmust, az alábbiakban megállapított részletes szabályoknak megfelelően.(2) A tagállamok kötelezettséget vállalnak annak biztosítására, hogy nemzeti hatóságaik teljes mértékben együttműködnek az ezen együttes fellépés alapján és ennek végrehajtása céljából felállítottértékelő csoportokkal, kellő figyelemmel a nemzeti szinten alkalmazandó jogi rendelkezésekre és etikai szabályokra.2. cikkAz értékelés tárgya(1) Az értékelés pontos tárgyát, valamint az évi legalább öt tagállam értékelésének sorrendjét, az elnökség javaslatára, a Szervezett Bűnözés elleni Multidiszciplináris Munkacsoport (MDG) tagjai évenként határozzák meg.(2) Az értékelést a Tanács Főtitkárságának segítségével a Tanács elnöksége készíti elő. A Bizottságot teljes mértékben bevonják az előkészítő munkába.(3) Az első értékelési ciklus legkésőbb az ezen együttes fellépés hatálybalépését követő három hónap eltelte után kezdődik.3. cikkSzakértők kijelölése(1) Minden tagállam az elnökség kezdeményezésére megküldi a Tanács Főtitkárságának a szervezett bűnözés elleni küzdelem terén az értékelés tárgyában, különösen a bűnüldöző szerveknél, mint például a rendőrség, a vámhatóság, az igazságügyi vagy más hatóságok, jelentős szakértelemmel rendelkező és legalább egy értékelési ciklusban részt venni kész egy, két vagy három szakértő nevét.(2) Az elnökség elkészíti a tagállamok által kijelölt szakértők névjegyzékét és továbbítja azt a MDG tagjai részére.4. cikkAz értékelő csoportA 3. cikk (2) bekezdésében említett névjegyzék alapján az elnökség minden tagállam értékelésére egy háromfős szakértői csoportot állít fel, ügyelve arra, hogy a szakértők ne legyenek az érintett tagállam állampolgárai. A kiválasztott szakértők nevét megküldik a MDG-nek. Ezek a szakértők alkotják az értékelő csoportot. Az értékelés tárgyától függően a Bizottság részt vehet a szakértői csoportok munkájában. A szakértői csoportot valamennyi feladatának ellátása során segíti a Tanács Főtitkársága.5. cikkA kérdőív kidolgozásaA tagállamoknak a 2. cikk (1) bekezdésében meghatározott tárgy keretében történő értékelésére az elnökség a Tanács Főtitkárságának segítségével kérdőívet dolgoz ki, amelyet jóváhagyás céljából a MDG elé terjeszt. A kérdőívet úgy állítják össze, hogy az alkalmas legyen valamennyi, az értékelés szempontjából hasznos információ összegyűjtésére. Az értékelt tagállam gondoskodik arról, hogy a kitűzött határidőn belül a lehető legteljesebb mértékig válaszoljon a kérdőívre, és szükség esetén minden vonatkozó jogi rendelkezést, műszaki és gyakorlati adatot csatoljon hozzá.6. cikkHelyszíni értékelésA kérdőívre adott válaszok kézhezvételét követően az értékelő csoport látogatást tesz az értékelt tagállamba azért, hogy a tagállam által az értékelő csoport kívánságait is figyelembe véve összeállított tárgyalási program szerint találkozzon a politikai, közigazgatási, rendőri, vám- és igazságügyi hatóságokkal vagy más illetékes szervekkel.7. cikkA jelentéstervezet kidolgozásaLegkésőbb egy hónappal a 6. cikkben említett látogatást követően az értékelő csoport jelentéstervezetet készít, amelyet véleményezés céljából továbbít az értékelt tagállamnak. Az értékelő csoport, amennyiben szükségesnek tartja, módosítja jelentését az értékelt tagállam megjegyzéseinek fényében.8. cikkA jelentés vitája és elfogadása(1) Az elnökség a bizalmasan kezelt jelentéstervezetet az értékelt tagállamnak az értékelő csoport által el nem fogadott megjegyzéseivel együtt megküldi a MDG tagjainak.(2) A MDG ülése a jelentéstervezetnek az értékelő csoport általi bemutatásával kezdődik. Az értékelt tagállam képviselője ezt követően belátása szerint megjegyzéseket, információkat vagy magyarázatokat fűzhet a jelentéstervezethez. Végül a MDG megvitatja a jelentéstervezetet és következtetéseit konszenzussal fogadja el.(3) Az elnökség évente tájékoztatja a Tanácsot az értékelések eredményéről. A Tanács – amennyibenindokoltnak tartja – ajánlásokat intézhet az érintett tagállamhoz és felkérheti arra, hogy a Tanácsnak az általa meghatározott határidőn belül tegyen jelentést az elért haladásról.(4) Az elnökség a 9. cikk (2) bekezdésének betartásával évente tájékoztatja az Európai Parlamentet az értékelési mechanizmus működéséről.(5) Egy teljes értékelési ciklus befejezését követően a Tanács megteszi a megfelelő intézkedéseket.9. cikkTitoktartás(1) Az értékelő csoportok szakértői kötelesek a megbízatásukkal összefüggésben tudomásukra jutott információkat titokban tartani. A tagállamok ezért gondoskodnak arról, hogy az általuk a 3. cikk alapján kijelölt szakértők adott esetben megfeleljenek a szükséges biztonsági követelményeknek.(2) Az ezen együttes fellépés keretében kidolgozott jelentés bizalmas. Az értékelt tagállam azonban saját felelősségére nyilvánosságra hozhatja a jelentést. Amennyiben az értékelt tagállam a jelentésnek csak egyes részeit kívánja nyilvánosságra hozni, ehhez meg kell szereznie a Tanács hozzájárulását.10. cikkA mechanizmus felülvizsgálataA Tanács, legkésőbb valamennyi tagállam első értékelésének befejeztével, megvizsgálja a mechanizmus részletes szabályait és alkalmazási körét, és szükség esetén kiigazítja ezt az együttes fellépést.11. cikkHatálybalépésEz az együttes fellépés a Hivatalos Lapban való kihirdetésének napján lép hatályba.12. cikkA Hivatalos Lapban való kihirdetésEzt az együttes fellépést a Hivatalos Lapban ki kell hirdetni.Kelt Brüsszelben, 1997. december 5-én.a Tanács részérőlaz elnökM. Fischbach[1] 1997. november 20-i vélemény (a Hivatalos Lapban még nem tették közzé).--------------------------------------------------

Summary:
Az uniós országok szervezett bűnözés elleni küzdelemre irányuló intézkedéseinek a kölcsönös értékelése
Az uniós országok szervezett bűnözés elleni küzdelemre irányuló intézkedéseinek a kölcsönös értékelése
Az európai uniós együttes fellépés az uniós országok jogi rendszereinek a kölcsönös értékelését szolgáló mechanizmust vezet be a szervezett bűnözés ellen hozott különböző intézkedések tekintetében.
JOGI AKTUS
97/827/IB együttes fellépés (1997. december 5.), amelyet a Tanács az Európai Unióról szóló szerződés K.3. cikke alapján fogadott el a szervezett bűnözés elleni nemzetközi kötelezettségvállalások nemzeti szintű alkalmazásának és végrehajtásának értékelésére szolgáló mechanizmus létrehozásáról.
ÖSSZEFOGLALÓ
FŐBB PONTOK
                     
Az értékelést a Tanács elnöksége készíti elő a Tanács Főtitkárságával és az Európai Bizottsággal együttműködésben.
Minden egyes uniós országnak ki kell jelölnie az értékelésre kerülő területeken (azaz a rendőrség, a vámhatóság, az igazságügy területén) tapasztalattal rendelkező legfeljebb három szakembert, akiknek a nevét a Tanács elnökségéhez kell benyújtaniuk. A Tanács elnöksége ezt követően kiválaszt három olyan szakértőt a nevek listájáról, akik majd levezetik valamely uniós ország értékelését, annak biztosítása mellett, hogy a három szóban forgó szakértő az értékelés alatt álló uniós országnak nem állampolgárai.
Mindegyik értékelési kör az uniós országok által egyeztetett konkrét témára összpontosít. Az uniós országok a látogatások sorrendjéről, valamint arról a kérdőívről is megállapodnak, amelynek alapján az értékelő csoport el fog látogatni minden egyes uniós országba. A cél az értékelés lefolytatásához hasznosnak bizonyuló valamennyi információ összegyűjtése. A kérdőív kitöltését követően az értékelő csoport ellátogat az adott uniós országba, ahol találkozni fog az illetékes felekkel (például politikai, közigazgatási, rendőrségi, vám- és igazságügyi hatóságokkal). Valamennyi uniós országnak gondoskodnia kell arról, hogy hatóságaik teljes mértékben együttműködnek az ezen együttes fellépés szerint létrehozott értékelő csoportokkal.
A jelentéstervezetet ahhoz az országhoz nyújtják be, amelyet meglátogattak, hogy az a látogatást követő legfeljebb egy hónapon belül véleményt adjon ki arról. Az esetleges változtatások elfogadása és végrehajtása után a Tanács elnöksége továbbítja a jelentéstervezetet a Tanács illetékes munkacsoportja felé további megfontolásra és elfogadásra.
HIVATKOZÁSOK
Jogi aktus
Hatálybalépés
Az átültetés határideje a tagállamokban
Az Európai Unió Hivatalos Lapja
97/827/IB együttes fellépés
1997.12.15.
-
HL L 344., 1997.12.15., 7-9. o.
KAPCSOLÓDÓ OKMÁNYOK
                  
A Tanács 2002/996/IB határozata (2002. november 28.) a terrorizmus elleni küzdelem érdekében elfogadott nemzeti jogi szabályozásoknak és ezek alkalmazásának az értékelésére szolgáló mechanizmus létrehozásáról (Hivatalos Lap L 349., 2002.12.24., 1-3. o.).
utolsó frissítés 02.07.2015